Grzegorz Ryś

Grzegorz Wojciech Ryś (født 9. februar 1964 i Kraków i Polen) er en polsk kirkehistoriker, katolsk geistlig og erkebiskop av Łódź som fra 30. september 2023 er kardinal i den romersk-katolske kirke.

Liv og virke

Prest
Erkebiskopen av Kraków, kardinal Franciszek Macharski, ordinerte ham til prest den 22. mai 1988 i Wawel-katedralen. Parallelt med sin teologiske utdannelse studerte han kirkehistorie ved Det pavelige akademi for teologi i Kraków. I 1994 tok han doktorgraden i teologi med et arbeid om middelalderens folkefromhet i Polen, og i 2002 habiliterte han i historie med et arveide om den tsjekkiske kirkereformator Jan Hus (1332-1415).

Han var medlem av historiske kommisjoner for kanoniseringsprosessen for pave Johannes Paul II. Ryś ble aktiv i økumenisk og interreligiøs dialog og var initiativtaker til fredsmøtet mellom jøder, kristne og muslimer «Echo Assisi» i Kraków. Han har vært medlem av Den internasjonale Auschwitz-komité siden 2012.

Hjelpebiskop i Kraków
Pave Benedikt XVI utnevnte ham den 16. juli 2011 til titulærbiskop av Arcavica og hjelpebiskop i Kraków. Erkebiskopen av Kraków, kardinal Stanisław Dziwisz, bispeviet ham den 28. september samme år; medkonsekratorer var kardinal Franciszek Macharski, erkebiskop emeritus av Kraków, og kuriekardinal Stanisław Ryłko.

Erkebiskop av Łódź
Den 14. september 2017 utnevnte pave Frans ham til erkebiskop av Łódź. Han ble innsatt embedet den 4. november 2017. Erkebispedømmet var i 2016 nesten på bunn hva gjaldt katolsk messetekltakelse, målt til ukentlig deltakelse av 23,4% av katolikkene i dets område - bare erkebispedømmet Szczecin-Kamień hadde svakere tall (22,7%).

Etter noen år lot han etablere det permanente diakonat i sitt erkebispedømme; og videre et misjonsseminar for neokatekumenatets apostolater.

Den 25. juni 2020 utnevnte pave Frans ham til apostolisk administrator sede plena av bispedømmet Kalisz, og suspenderte bispedømmebiskop Edward Janiaks fra utøvelse av sitt embede inntil videre. Den 17. oktober 2020 aksepterte pave Frans så Janiaks avskjedssøknad. Grzegorz Ryś ble samtidig bekreftet som apostolisk administrator sede vacante. Hans oppdrag som apostolisk administrator ble avsluttet 11. februar 2021 med innsettelsen av Janiaks etterfølger, msgr. Damian Bryl.

Den 21. november 2020 utnevnte paven ham til medlem av Bispekongregasjonen.

Kardinal
Den 9. juli 2023 kunngjorde pave Frans at erkebiskop Rys var en av de nye kardinalene som ville bli tatt opp i kardinalkollegiet. ; Det fant så sted den 30. september 2023. Han fikk da også tildelt som sin titulus kirken Ss. Cirillo e Metodio.

Verker i utvalg
Rekolekcje. Modlitwa, post, jałmużna (Społeczny Instytut Wydawniczy „Znak”, Kraków 2013)
Kościelna wiosna. Razem z Krystyną Strączek (Społeczny Instytut Wydawniczy „Znak”, Kraków 2013)
Franciszek. Życie – miejsca – słowa (Wydawnictwo św. Stanisława BM, Kraków 2013)
Skandal miłosierdzia. Rozważania dla każdego (Wydawnictwo WAM, Kraków 2014)
Wiara z lewej, prawej i Bożej strony (Wydawnictwo WAM, Kraków 2014)
Moc słowa (Wydawnictwo WAM, Kraków 2016)
Jeden święty, powszechny, apostolski. Spotkania z historią Kościoła (Wydawnictwo WAM, Kraków 2016)
Moc wiary (Wydawnictwo WAM, Kraków 2017)
Piąta Ewangelia (Wydawnictwo Rafael, Kraków 2020)

Episkopalgenealogi
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Stanisław Dziwisz (1939-) *1998
 Kardinal  Grzegorz Ryś (1964- ) *2011

Referanser 

Polske kardinaler
Polske katolske biskoper
Linjen Rebiba
Personer fra Kraków